 Obodo bụ nnọ sọ añụrị, dịka a nọrọ nso nso a wee gbapee ụlọ ụka ọhụụ Emmanuel Anglican Church dị nOnitsha, nke steeti Anambra. Ya bụ mmemme mgbape bụ nke e mere site naka bishọọpụ ụka Angịlikan na dayọsiisi Niger, bụ Rt. Rev. Owen Nwokolo, ma bụrụkwa nke isiokwu ya bụ Dedication of Prestigious Sanctuary nke pụtara Mgbape Ụlọ Nsọ Dị Ukwuu.  Oke mmemme mgbape ah bụkwa nke dọtara ọtụtụ ndị e ji okwu ha agba ìzù na steeti ahụ, ndị ndú òbòdò, ndị selitere isi nọrụ gọọmenti, ndị na-egwu okwe ndọrọndọrọ.Na nkenke okwuchukwu ya na ya bụ mmemme, bishọọpụ Nwokolo, onye dịrịlarịị na mbụ gọzie ya bụ ụlọ nsọ na ihe ndị e ji efe òfùfè na ya, mere ka a mara na obi Chineke jupùtara nịhụya, ọmaiko na ebere, ma dịkwa njikere mgbe ọbụla ịnabata ndị ọbụla ji obi gheere oghe wee bịakute ya.Ọ kpọkuru ndị ụka ka ha na-eso Chineke aga ogologo ụbọchị niile nke ndụ ha, iji nata ngọzị ya bara ụba nke ukwuu.O tòkwara ndị ụka Aglịkan na mpaghara Ọnịtsha maka ya bụ agadaga ụlọ nsọ, bụ nke ọ kọwara dịka ụlọ nsọ Chineke kwesiri ekwesi, ma mekwazie ka a mara na ọbịabịa ahụ ndị wetara oziọma bịara nỌnịtsha wetàrà ọtụtụ ngọzị na ezi ihe, bụ nke ọ dụrụ ha ka ha jigidesie ike.Na ntụnye nke ya, onye Chanselọ nke dayọsiisi Niger, bụ maazị Nnamdi Ibegbu mere ka a mara na ọ bụ nahọ 1957 ka a tọrọbụrụ okwute ntọala nke ya bụ ụlọ ụka, ebe okwute ntọala nke ọhụụ bụ nke a tọrọ nahọ 2006, site naka onye jibụ ọkwa bishọọpụ na dayọsiisi Niger, bụ Rt. Rev. Ken Sandy Okeke. O tokwazịrị ndị gbara mbọ nụzọ dị iche iche iji hụ na ya bụ ọmarịcha ụlọ ụka bụ nke kwụụrụ noge dịka oge a.Nokwu nke ya, onye malitere ya bụ ọrụ, ma bụrụkwa Ashịdikin nke Ọnịtsha South Ashịdikinri, bụ Venerebụụl Josiah Ọfọegbu kwuputara na obi bụ ya nnọ sọ añụrị banyere mgbape ya bụ ụlọ ụka, bụ nke o kwuru na ọ bụghị ihe dị mfe oge a malitere ya; ebe onye nke rụchapụzịrị ya, bụ ụkọchukwu nọzị ebe ahụ ugbu a ma bụrụkwa Ashịdikin nke Inland Town Ashịdikinri, Venerebụụl Joseph Nweke megasịrị ka a mara ndị ụkọchukwu rụgoro ọrụ na ya bụ ụlọ ụka, ma tòó ha nihi ntụnye ha, ọbụnadị dịka o kpere ka Chineke gọzie ha niile notu notu.Ụfọdụ nime ndị dị iche iche sonyere na ya bụ oke mmemme gụnyere: eze ọdịnala Ọnịtsha, bụ Igwe Nnaemeka Alfred Achebe, onye na-anọchite anya ọgbọ nta nkwàdo Ọnịtsha Nọọtụ nụlọ ọgbakọ omebe iwu steeti Anambra, bụ maazị Chigbo Enwezọr, ndị otu Agbalanze na Otu Ọdụ nke Ọnịtsha, tinyere imirikiti ndị ọzọ. 